NaiveNeuron/SloPal huggingface dataset:
Susko, Boris, poslanec NR SR (2022-09-20):
Ďakujem pekne za slovo. Vážený pán poslanec Tomáš aj vážený navrhovateľ, ďakujem za predloženie tohto návrhu zákona, aj pán poslanec Tomáš, všetko, čo ste povedali, je pravda. Ja by som tu chcel poukázať na jednu skutočnosť, ktorú zadefinoval aj Ústavný súd v svojom rozhodnutí v roku 2021, kde Ústavný súd absolútne nijakým spôsobom nespochybnil právo, či už občanov v referende, alebo poslancov Národnej rady, skrátiť si svoje volebné obdobie. Jediné, čo povedal, je, že na to, aby sa tak mohlo uskutočniť, potrebujeme tento inštitút dostať výslovne do Ústavy Slovenskej republiky. Inými slovami toto rozhodnutie Ústavného súdu je nejaký imperatív pre Národnú radu na to, aby to, aby to urobila. Čiže ja toto nevnímam vôbec ako, ako nejakú dobrú vôľu parlamentu, ale skôr ako povinnosť Národnej rady, keďže Ústavný súd takto rozhodol, aby sme takúto možnosť či už s referendom alebo rozhodnutím Národnej rady, a to je teraz na diskusiu či ústavným zákonom alebo uznesením a akou väčšinou, o tom sa môžme baviť v druhom čítaní, ale ja si myslím, že to rozhodnutie Ústavného súdu dalo imperatív pre Národnú radu Slovenskej republiky na to, aby sa takáto právna úprava do ústavy dostala. Takže my tu dnes nesedíme vôbec a nerozmýšľame alebo nemali by sme diskutovať o tom, že či vôbec takéto niečo do ústavy zakotviť alebo nie, my sa podľa môjho názoru môžme baviť len o tom, akým spôsobom to do ústavy zakotviť, ale tú povinnosť z hľadiska rozhodnutia Ústavného súdu podľa môjho názoru tu máme. Ďakujem pekne.
Laššáková, Jana, podpredsedníčka NR SR (2015-09-22):
Ďakujem pekne, pán spravodajca. Zaujmite miesto určené pre spravodajcov. Otváram rozpravu k tomuto bodu programu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Nie je tomu tak. Vyhlasujem rozpravu za skončenú. Pán podpredseda vlády, chcete niečo dodať? Nie. Pán spravodajca tiež nie. Takže prerušujem rokovanie o tomto bode programu. Podľa schváleného programu pristúpime k návrhu doplnku č. 1 k návrhu na použitie majetku Fondu národného majetku Slovenskej republiky v roku 2015 podľa § 28 ods. 3 písm. b) zákona 92/1991 Zb. o podmienkach prevodu majetku štátu na iné osoby v znení neskorších predpisov . Návrh má tlač 1739 a spoločná správa výborov má tlač 1739a. Prosím predsedu Výkonného výboru Fondu národného majetku Branislava Bačíka, aby návrh uviedol. Nech sa páči, pán predseda, máte slovo.
Blanár, Juraj, podpredseda NR SR (2023-05-03):
Pani poslankyňa, môžem na chvíľočku prerušiť? Chcem len privítať na balkóne žiakov Gymnázia z Prievidze. Vitajte! Dobre? (Potlesk.) Dobre som predstavil? Z Partizánskeho, tak sa veľmi ospravedlňujem. Takže opravujem, Gymnázium Partizánske. Ďakujem, vitajte! (Potlesk.) A, pani poslankyňa Kolíková, môžete pokračovať. Nech sa páči, pani poslankyňa.
Žarnay, Oto, poslanec NR SR (2017-04-06):
Ďakujem pekne kolegovi Sopkovi za podporu tohto návrhu zákona. Myslím, že aj on sám ako učiteľ si uvedomuje, akú dôležitosť nesie tento návrh a že aj pri hlasovaní ho podporí a tak isto by som bol rád, hoci som, trošku ma to mrzí, že do rozpravy sa nezapojili aj iní členovia školského výboru, len jediný kolega Sopko, ale očakávam, že aj z ich strany príde podpora, pretože tu nejde o žiadne vytĺkanie politického kapitálu, ani o zviditeľňovanie sa mňa ako predkladateľa návrhu tohto zákona, ale ide skutočne o študentov a žiakov na Slovensku a o ich zapájanie sa, ako som už spomínal, do vecí verejných. A teraz by som ešte chcel v záverečnom slove, neviem, či budem mať na to priestor, keďže je už dvanásť hodín.
Ďurica, Ondrej, poslanec NR SR (2021-02-03):
Ďakujem za slovo, pán predsedajúci. Pán Šeliga, ja chápem vašu iniciatívu sa postaviť pred nás a veľmi slušne a naozaj diplomaticky sa snažiť obhájiť situáciu a súčasnú vládu. Ja vám len chcem pripomenúť, že ťažko budete obhajovať aroganciu Igora Matoviča, ťažko budete obhajovať opatrenia, ktoré s obrovským chaosom prinášal, keď Slovensko a jeho občania očakávali, že skutočne v osobe premiéra budú mať záruku akejsi stability, nádeje a nejakej perspektívy. Čo sa týka COVID-u, nemýlite sa, ten COVID je všade naokolo, ale ospravedlňovať všetko COVID-om je naozaj, ako keby sme si hovorili, že teraz prší studený dážď a nechajme teda ľudí, nech zmoknú a jednoducho nech premrznú, pretože veď prší všade. Úlohou štátu a úlohou vlády je rozprestrieť nad tými ľuďmi dáždnik a dať im, dať im istotu. Na to máte mandát, na to máte všetky prostriedky a možnosti. Ľudia ukazujú dennodenne obrovskú, by som povedal, až takú železnú trpezlivosť a myslím si, že to, čo vám na Slovensku dokážu ľudia strpieť, by vám nestrpeli občania žiadneho štátu v okolí. Takže v tomto smere treba skutočne Slovákom poďakovať, majú trpezlivosti až-až. Zároveň majú vlády Igora Matoviča takisto plné zuby. Už nevládzu, nevládzu vám to povedať, my vám to hovoríme za nich, pretože nás sem poslali presne tí občania Slovenskej republiky, a vedzte, že keď skončí núdzový stav a tí ľudia budú mať možnosť, aby to vyjadrili Igorovi Matovičovi, tak naozaj si myslím, že vyjdú do ulíc a veľmi jasne, jasne dajú signál, a keď to nebude v uliciach, tak to urobia vo voľbách. Ďakujem pekne.
Bugár, Béla, podpredseda NR SR (2017-03-23):
Ďakujem pekne. Otváram rozpravu k tomuto bodu programu a pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Ďakujem aj pani podpredsedníčke, aj pánovi poslancovi. Prerušujem rokovanie o tomto bode. A ďalším bodom programu je prvé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradov, pozemkovom fonde a pozemkových spoločenstvách (tlač 444). Prosím teraz ministerku pôdohospodárstva pani Gabrielu Matečnú, aby vládny návrh zákona odôvodnila. (Rokovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony , tlač 444.)
Laurenčík, Milan, podpredseda NR SR (2021-06-30):
Páni poslanci.
Sulík, Richard, predseda NR SR (2011-05-26):
Pán poslanec Goga.
Kotleba, Marian, poslanec NR SR (2018-05-15):
Pán Klus, to, že vy ste globalista, to sme vedeli, ale že máte taký jednostranný pohľad na celé to svetové dianie, tak to dneska bola naozaj ukážková prezentácia, ako sa to dá demagogicky a jednostranne všetko prezentovať. Vás zaujímajú potenciálne hrozby v Kórei, v Iráne, ale reálne masakrovanie civilistov v Izraeli vás necháva chladným. Vás zaujíma protiprávna situácia na Kryme, ale protiprávny útok na Sýriu ste ani len nespomenuli. Vás zaujíma prítomnosť vojenských alebo ruských vojenských nejakých odborníkov kade-tade po svete, ale prítomnosť desaťtisícov amerických vojakov v Európe ako keby ani nebola. Pán Klus, už tu bolo spomínané, že keď sa dneska niekto prihlási k tej americkej politike imperiálnej a expanzívnej, tak ako asi nie je celkom pri zmysloch, ale takto selektívne to podávať, takto selektívne to podávať a vidieť iba tú jednu jedinú stranu a o tej druhej nepovedať ani slovko, je, si myslím, pre tých, ktorí aspoň trošku to sledujú, úplne nepochopiteľné a nedá sa to zakrývať za nejaký úprimný záujem a otázky na ministerstvo, pretože ten podtón bol úplne jasný. A na záver si dovolím len takú jednu poznámku. Odpor voči integračným snahám Európskej únie, to nie je nejaká virtuálna veličina, to je odpor stotisícov, miliónov ľudí, obyvateľov Európy, ktorí chápu, čo pre nich bruselský diktát chystá a čo to pre nich znamená.
Sulík, Richard, predseda NR SR (2011-02-10):
Ďakujem. Toto boli písomne prihlásení rečníci. Teraz sa pýtam, či sa niekto chce do rozpravy prihlásiť ústne. Piati rečníci. Uzatváram možnosť sa prihlásiť do rozpravy. A slovo má pán poslanec Gál.
Škopová, Anežka, poslankyňa NR SR (2024-02-27):
Ďakujem za slovo. Július, ďakujem za tvoj prejav. Ako všetci vieme, táto vláda samú seba nazýva sociálnou. Už to tu bolo predo mnou spomenuté. Táto vláda každý rok s veľkou pompou organizuje oslavy MDŽ. To je, samozrejme, pekné, ale nestačí. Nestačí oslavovať jeden deň v roku a potom na tie ženy zabudnúť. Keď si vláda hovorí, že je sociálna, tak by mala konať a prijímať reálne opatrenia, ktoré matkám pomôžu. Preto ma mrzí, že s takýmto návrhom, ako je ten náš, neprišla sama vládna koalícia. Ale nevadí, teraz majú možnosť ho podporiť a ukázať, že jej naozaj záleží na živote matiek v tejto krajine. Je nepopierateľné, že ženy, ktoré sa rozhodnú stať matkami a venovať sa výchove svojich detí, prispievajú k budúcnosti našej spoločnosti. Podľa inštitútu finančnej politiky však majú matky aj šesť rokov po prvom pôrode mzdy o tretinu nižšie, než keby deti nemali. Táto štatistika je alarmujúca a poukazuje na hlbokú nespravodlivosť v našej spoločnosti. Táto platová nerovnosť má vážne následky pre matky a ich rodiny. Nižšie mzdy vedú k nižším životným štandardom a k väčšej chudobe. Matky s deťmi sú tak vystavené väčšiemu riziku sociálneho vylúčenia. Keď si táto vláda hovorí, že je sociálna, tak by nemala mať problém podporiť opatrenie, ktoré pomôže vyrovnať tieto platové nerovnosti. A je dobré, že si vo svojom prejave poukázal na to, že vláda má peniaze na kúpu U. S. Steel či zvyšovanie platov, a keď už majú na... (Prerušenie vystúpenia časomerom.)
Kremský, Peter, poslanec NR SR (2020-09-29):
Ďakujem veľmi pekne. Len krátka reakcia. Pán poslanec Jarjabek, áno, je to téma, ktorá rozdeľuje spoločnosť, ale ona bude vždy rozdeľovať. Ale to neznamená, že je to zlá téma. Každé voľby polarizujú spoločnosť a rozdeľujú a to neznamená, že nebudeme mať voľby, že ich zrušíme. Myslím si, že je to na nás, aby sme dokázali počúvať jeden druhého, rešpektovať svoje názory, neútočiť na seba osobne a počúvať sa. A myslím si, že toto je veľmi dôležité. K tej ďalšej veci, nepochopil som, kde bolo citové vydieranie, ja som spomínal tvrdé fakty, dáta, myslím si, naozaj že demografická kríza je veľké riziko pre Slovensko, je to riziko v tom, že krajina, ktorá nerastie a nereprodukuje sa, je ohrozená aj na existencii časom. Sú dejinné zlomy, keď sa veci menia, keď sa menia hranice, menia sa krajiny, a práve vtedy tie slabé krajiny veľmi často skončia, podľahnú tým silným krajinám, ktoré sa dlhé roky budujú. SMER o podpore rodín 8 rokov iba rozprával, ale urobil len veľmi, veľmi málo. Za ten čas iné krajiny dávajú oveľa lepšiu finančnú podporu rodinám, dávajú oveľa väčší daňový bonus, vážia si rodiny, vážia si mnohodetné rodiny, podporujú ich v tom. Na druhej strane na Slovensku tretina interrupcií sú deti, alebo teda tehotenstvá v manželstvách, kde by šlo o tretie dieťa, pretože tí ľudia si jednoducho to tretie dieťa nevedia dovoliť. A to je výsledok vašej politiky. To je ovocie prorodinnej politiky SMER-u.
Bihariová, Irena, poslankyňa NR SR (2024-01-08):
Ďakujem pekne za slovo. Ja by som rada upozornila aj na to, že to, o čom sa bavíme, nebude mať dopad len na majetkovú ekonomickú kriminalitu a mafiánov, ale bude to mať dopad aj na kriminalitu, o ktorom, pri ktorej som niekoľko rokov bojovala o to, aby sa dostala z krajov na špecializovanú sústavu orgánov činných v trestnom konaní, pretože kým nikto zo súčasnej teda koaličnej zostavy nemá dunctu v skutočnosti, netuší nič o tom, koľko naozaj reálnych porušení ľudských práv nastáva a koľko teda bude odvrátených vďaka týmto novelám, tak ja, naopak, viem veľmi presne povedať, že koľko ľudských životov bude zničených, ak sa extrémistická kriminalita znova vráti tam, odkiaľ sme ju zobrali. Môžem takto tu, akože keby som bola Igor Matovič, tak tiež nosím tie debničky, ale nebudem to tu robiť a zahádžem tu, normálne že koberec môžem urobiť z uznesení, ktoré dokazujú, ako sa týmto ľuďom nedostala spravodlivosť, ako napríklad aj tu, čo mám pred sebou, ako mladý muž, nad ktorým skupina ľudí hajlovala, ako mu dorantala sánku, kľúčne kosti, otras mozgu, obstál s tým, že to nebolo vyhodnotené ani ako priestupok, a my to nazad ideme opakovať. Tak znovu sa pýtam to, čo predtým, ktorá právna úprava porušuje ľudské práva a ktorá ich teda odvracia, lebo ja mám pocit, že my korigujeme fiktívne porušenie ľudských práv tým, že vytvárame skutočné porušenie ľudských práv. To je niečo neakceptovateľné! Ďakujem. (Potlesk.)
Hraško, Igor, poslanec NR SR (2013-05-31):
Ďakujem pekne, pani predsedajúca. Vážené kolegyne, kolegovia, spravodajská správa k návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 493), v prvom čítaní. Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 493). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla 2013 č. 473 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Ďurovčík, Emil, poslanec NR SR (2018-09-18):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-04-30):
Ďakujem. Prerušujem rokovanie o tomto bode programu. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 o civilnej ochrane obyvateľstva a znení neskorších predpisov. Vládny návrh zákona má parlamentnú tlač 270, návrh na jeho pridelenie na prerokovanie výborom je v rozhodnutí č. 283. Prosím podpredsedu vlády a ministra životného prostredia Slovenskej republiky Tomáša Tarabu, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov , tlač 270.)
Glváč, Martin, podpredseda NR SR (2016-10-14):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Horváthová, Eva, poslankyňa NR SR (2013-05-16):
Ďakujem veľmi pekne za pochvaly. Musím povedať, že som išla s takou malou dušičkou sem, myslela som, že ma hlavne fajčiari zvozia pod čiernu zem, takže som rada. Možno je to tým, že tu nikto nezostal, ale o to viacej si vážim tých, ktorí ste pozitívne k tomu vystúpili, vážim si všetky pozitívne pripomienky, ktoré ste mi dali. Osobitne sa chcem poďakovať pánovi poslancovi Novotnému za podporu. Chcem povedať, že možno keby takéto niečo sme vedeli prijať, možno nie teraz, ale neskôr, možno aj samotní fajčiari, by sme boli prekvapení, žeby nám boli vďační a žeby si zvykli na to, že v tej reštaurácii sa nefajčí. Takým príkladom je napríklad môj otec, ktorý keď robil v nejakom úrade, tak fajčil jednu od druhej, lebo mohli priamo v kancelárii fajčiť. Akonáhle im to zakázali – no tak sa mu nechcelo chodiť stále dole – tak vyfajčil namiesto 10-15 cigariet za ten celý deň 2 cigarety, lebo sa mu nechcelo. Je to ťažký oriešok, roky naňho pôsobím, aby prestal, nedá sa to, možno ozaj takto pomôžeme fajčiarom. Nechcem nejaké naivné predstavy tu presadzovať, ale možno by stálo zato, to ozaj vyskúšať. Čo sa týka toho, či to bude priechodné, či sa to schváli. Možno pani ministerka prekvapí, predsa ženy sú často silnejšie a možno bude vedieť čeliť tým tlakom, ktoré určite na ňu vystavované sú, a možno to časom bude vedieť presadiť a zhodneme sa spoločne na týchto myšlienkach. A čo sa týka tých 5 m do vstupu, verím tomu, že keď sa dostane do povedomia, že sa priamo pri vstupe nesmie fajčiť a dokáže to majiteľ obchodného domu nejako označiť a námatkové kontroly možno nejakých policajtov alebo osôb, ktorí budú mať právomoc toto kontrolovať, dostane sa to do povedomia ľudí a nebudú s drzosťou fajčiť priamo do vchodu a dym fúkať dovnútra. Ďakujem pekne.
Laššáková, Jana, podpredsedníčka NR SR (2013-06-04):
Dobre. Všetci poslanci vyhlásili súhlas, vyjadrili súhlas, takže nebudeme hlasovať o týchto návrhoch. Nech sa páči, pán poslanec Hlina.
Ďurica, Ondrej, poslanec NR SR (2021-03-17):
Ďakujem za slovo, pán podpredseda. Ja by som takisto chcel nadviazať na to, čo povedal kolega Beluský, z vlastnej skúsenosti vieme veľmi dobre, ako mnohokrát tá účasť poslancov na výboroch vyzerá. Veľkým problémom je to, že častokrát nedokážeme sa pohnúť z miesta a nedokážeme začať, pretože niektorí poslanci proste tie výbory ignorujú. Na druhej strane nie je to všetko len nejaká ignorácia, častokrát sa stáva, že sa tie výbory križujú, jeden ešte neskončil, druhý mal už začať, 80 % zúčastnených tam už sedí a čaká, to znamená, že ja by som sa skôr venoval tomuto nastaveniu a tejto stratégii tak, aby tie výbory boli funkčné a efektívne, a rovnako sa pripájam k tomu, že, čo tu bolo povedané predo mnou, veľkým problémom je takýto spôsob rokovania, pretože budí určité pochybnosti a možnokrát aj... veľakrát aj nedôveru, ďalšia, ďalšia vec je, samozrejme, možné technické zlyhanie. Ale čo ja vidím, ako najväčším benefitom takého toho osobného, osobného stretnutia alebo osobnej účasti pri tých výboroch je z praxe to, že tam, samozrejme, prebiehajú mnohé diskusie a k jednotlivým bodom sú tie diskusie rôzne a niekedy veľmi obšírne, že toto ja považujem za naozaj veľmi dôležitý prvok, aby tí poslanci tam fyzicky sedeli, aby fyzicky tieto témy rozoberali a v tom osobnom, osobnom kontakte a dialógu aby sa, aby sa tie výbory proste pohli ďalej. Ďakujem.
Danko, Andrej, predseda NR SR (2019-12-05):
Poslankyňa Zemanová. Skúsme vydržať, páni poslanci.
Kamenický, Ladislav, poslanec NR SR (2014-09-17):
Dajte, prosím, hlasovať o treťom bode pozmeňujúceho návrhu poslanca Beblavého.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 133, za 98, proti 2, zdržalo sa 33, hlasovali všetci prítomní. Konštatujem, že sme tento návrh schválili. Nasleduje hlasovanie v druhom čítaní o návrhu poslancov Nemca, Slobodu a Vonsa na vydanie zákona, ktorým sa mení a dopĺňa zákon č. 440/2015 Z. z. o športe (tlač 216), bod 39 schváleného programu. Spoločným spravodajcom je člen výboru pre vzdelávanie, vedu, mládež a šport pán poslanec Karol Kučera, prosím ho, aby uvádzal hlasovanie. (Hlasovanie o návrhu poslancov Národnej rady Slovenskej republiky Richarda Nemca, Radovana Slobodu a Petra Vonsa na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 216.)
Pellegrini, Peter, predseda NR SR (2023-11-22):
Pán poslanec Pollák.
Bugár, Béla, podpredseda NR SR (2016-11-30):
Na vystúpenie pani poslankyne s faktickou poznámkou ako jediná pani poslankyňa Cigániková. Nech sa páči, máte slovo.
Kollár, Boris, predseda NR SR (2021-10-20):
Nech sa páči.
V. Novotný, poslanec: (2007-11-28):
Čo sa týka vystúpenia pána poslanca Prokopoviča, chcem povedať len toľko, že vláda sľúbila, že urobí zásadné kroky s najväčšími neduhmi, ktoré údajne spôsobila predchádzajúca vláda, s chudobou, s regionálnymi rozdielmi a s exodom ľudí, predovšetkým z východu Slovenska. Som rád, pán poslanec, že si povedal, že ani v roku 2008 žiadna výrazná výstavba rýchlostných komunikácií a diaľnic smerom na východ nebude.
Laurenčík, Milan, podpredseda NR SR (2022-05-04):
Ďakujem. Na vaše vystúpenie jedna faktická poznámka. Nech sa páči, pán poslanec Miroslav Suja.
Kmec, Stanislav, poslanec NR SR (2018-02-09):
Ďakujem. Súhlasím, že pod vedením ministra obrany pána Gajdoša sú aktivity podporiť domáci priemysel, investovať peniaze daňových poplatníkov na Slovensku, zabezpečiť obranyschopnosť Slovenskej republiky vlastnými silami a prostriedkami a prispieť aj k rozvoju ekonomiky a získania moderných poznatkov a technológií zo zahraničia. Ďakujem.
Dostál, Ondrej, poslanec NR SR (2017-03-24):
Ďakujem. Súhlasím s tým, čo povedal Gábor Grendel a tiež vnímam ako vážny problém, aj ako mestský poslanec, ak nie sú zverejňované analýzy a audity, ktoré boli vypracované za verejné prostriedky. Zákon o slobodnom prístupe k informáciám síce hovorí o tom, že informácie označené ako obchodné tajomstvo povinná osoba nesprístupní. Táto formulácia tiež by mala byť zmenená, že nebude to iba informácia označená ako obchodné tajomstvo, ale naozaj to bude obchodné tajomstvo, lebo označiť ako obchodné tajomstvo možno, možno čokoľvek. Ale zákon v § 10 ods. 2 hovorí, že porušením alebo ohrozením obchodného tajomstva nie je najmä sprístupnenie informácie a v bode c) je: „ktorá sa získala za verejné prostriedky alebo sa týka používania verejných prostriedkov, nakladania s majetkom štátu, majetkom obce, majetkom vyššieho územného celku alebo majetkom právnických osôb, zriadených zákonom na základe zákona alebo na základe nakladania s finančnými prostriedkami Európskej únie“. Čiže nič také, že keď niečo bolo, niečo bolo získané za verejné prostriedky, a to tie audity mestské rozhodne boli získané za verejné prostriedky, tak nemôže to byť považované za obchodné tajomstvo a samozrejme, že treba ošetriť, aby to nemohlo byť, tento typ informácií považovaný ani, ani za iné, iný dôvod nesprístupnenia, napríklad autorské právo, lebo to sa tiež často používa, keď nie obchodné tajomstvo, tak, tak je to autorské právo, hoci je to text, ktorý analyzuje nejaké právne normy a skúsenosti z nejakých iných krajín a žiadne, žiadne autorské právo by tam nemalo byť.
Bugár, Béla, podpredseda NR SR (2019-12-04):
Na vystúpenie pána poslanca jediná faktická poznámka. Pán poslanec Dostál.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 77, proti nikto, zdržalo sa 61, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
P. Hrušovský, predseda NR SR: (2005-03-16):
(Hlasovanie.) 135 prítomných, 57 za návrh, 38 proti, 39 sa zdržalo, 1 nehlasoval. Návrh sme neschválili. Poprosím pána poslanca Hamarčáka, aby z poverenia výboru predložil návrhy uznesení k návrhu poslanca Národnej rady Ľubomíra Lintnera na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1056. I. Hamarčák, poslanec: Ďakujem pekne, pán predseda. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku s tým, že odporučí prerokovať predmetný návrh zákona v druhom čítaní.
Krajkovič, Mikuláš, poslanec NR SR (2018-05-17):
A okrem gestorského výboru ešte Ústavnoprávnemu výboru Národnej rady a schválenému navrhovanému výboru pre hospodárske záležitosti.
Sloboda, Vladimír, poslanec NR SR (2016-04-21):
Ďakujem. Tak dúfam, že od Estóncov naozaj nezoberieme úplne všetko, pretože, samozrejme, oni majú trošku iný systém a trošku iné problémy. Koniec koncov to tu určite už pri odborných témach zaznelo. Každopádne ja ďakujem za faktickú a teším sa na spoluprácu. Ďakujem.
M. Číž, podpredseda NR SR: (2008-12-05):
O slovo sa hlási navrhovateľ, chce zaujať stanovisko k diskusii.
Pelegrini, Peter, poslanec NR SR (2011-07-07):
Ďakujem pekne. Ja chcem poďakovať pánovi poslancovi Paškovi za to, že upozornil toto auditórium na ten stav, v akom sa prijímajú zákony. A sedia tu mnohí poslanci aj z bývalého, z minulého volebného obdobia, ktorí radi hovoria o sebe, že sú principiálni, zásadoví a že si stále zotrvajú na tých svojich postojoch. A je dnes pre mňa minimálne čudné, že dnes tu čušia a ani neotvoria ústa, keď sa deje niečo, čo v predchádzajúcom volebnom období ostro, ale veľmi, veľmi ostro a radi kritizovali. Ja ich nechcem tu menovať a sedia tu aj teraz. A veľmi ma mrzí, že takto strácajú svoju tvár a z tej svojej principiálnosti a zásadovosti upúšťajú, hlavne, že jej mali plné ústa predchádzajúce volebné obdobie a celé štyri roky a dnes – ešte raz opakujem – čušia a neotvoria ústa, aj keď vidia, čo sa tu v tomto v pléne v legislatívnom procese deje. Ďakujem.
Sulanová, Magdaléna, poslankyňa NR SR (2023-02-03):
Ďakujem pekne za slovo. Ja by som chcela niekoľkými poznámkami jednak reagovať na vystúpenie pani poslankyne Vorobelovej, ale zároveň aj podporiť návrh tohto zákona. Prvá poznámka sa týka toho, že aký zmysel vlastne má návrh tohto zákona. Ja ho vidím v tom, že ide o prorodinné opatrenie. Jednak vieme, že už dvetisíc rokov v podstate, už Desatoro Božích prikázaní to pre kresťanov bolo, že jednoducho aspoň siedmy deň sa svätí, že sa nepracuje. To už bolo, hovorím, je to tu už dvetisíc rokov minimálne. Takže v podstate to, že sa, že sú otvorené tie obchody, je vlastne proti tejto tendencii, ktorá už dvetisíc rokov, vieme, že je veľmi užitočná a je potrebná. To jednoducho ukázal, ukázal vývoj. Na druhej strane to vidím ako opatrenie pre stmelenie alebo utuženie rodiny, pretože aj z vlastnej skúsenosti, aj zo svojho okolia vidím, že cez týždeň sú členovia rodiny rozbehaní, nevidia sa, nemajú čas sa porozprávať, nemajú čas tí rodičia s tým deťmi hovoriť a vlastne ich vychovávať a preto si myslím, že aspoň ten jeden siedmy deň by rodina mala tráviť spolu, mala by byť doma, mal by tam byť spoločný nedeľný obed a nie flákať sa po nákupných centrách, kde je veľmi nezdravé, cirkulovaný nezdravý vzduch z klimatiky atď. a, samozrejme, poobedie tráviť povedzme tou športovou činnosťou. To je jeden aspekt. Ďalej som sa zamyslela, keď ja občas chodím už v sobotu, ja teda nechodím zásadne v nedeľu do obchodov, pretože to nepotrebujem, tak som bola vždy zvyknutá... (Prerušenie vystúpenia časomerom.)
Blaha, Ľuboš, podpredseda NR SR (2023-12-13):
Pán poslanec Gábor Grendel, nech sa páči.
P. Hrušovský, predseda NR SR: (2004-01-22):
(Hlasovanie.) 140 prítomných, 135 za návrh, 5 sa zdržalo. Pozmeňujúce návrhy pána poslanca Gála, ktoré podal v rozprave, mimo bodu 3 sme schválili. Prosím, ďalej. S. Husár, poslanec: Ďalší podal pozmeňujúci návrh pán poslanec Miššík. (Hlasy z pléna. ) Prepáčte. Osobitne teraz budeme hlasovať o 3. pozmeňujúcom návrhu pána poslanca Gála.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 130 poslancov, za 88, proti 33, zdržalo sa 9. Konštatujem, že sme po úmornom hlasovaní schválili vládny návrh zákona o mediálnych službách . Ešte by som poprosil pána poslanca Eleméra Jakaba, aby neustále nevyrušoval pána Galisa poslanca, lebo nevie potom o čom hlasuje. Ďakujem pekne. (Smiech v sále.) Budeme pokračovať hlasovaním v druhom čítaní o vládnom návrhu zákona o vydavateľoch publikácií, tlač 898. Spoločným spravodajcom je člen výboru pre kultúru a médiá poslanec Milan Potocký, prosím ho, aby uvádzal hlasovanie. [Hlasovanie o vládnom návrhu zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) , tlač 898.]
Krajčí, Marek, poslanec NR SR (2024-01-18):
Ďakujem pekne, no ja som len to chcel, že či sa vaše meno nesmie v tejto sále vysloviť, sa opýtať. Ďalej, pán poslanec Prostredník, súhlasím s tým, že každý súdny človek sa predsa chce dovolať spravodlivosti, keď sa mu deje krivda v podobe zločinu, a to, čo tu sledujeme teraz, je, že sa ide nastoliť eldorádo pre zločin. Odborníci a ľudia pri zmysloch sa ozývajú a volajú po stopke tohto návrhu aj s ohľadom na naše deti, ktoré v tejto krajine chcú žiť. Žiaľ, obávam sa, že táto vládna moc sa v pohode nehanbí im toto zanechať, našim deťom zanechať. No a, pán poslanec Štefunko, súhlasím, okrem eurofondov, ktoré sú ohrozené po prijatí tejto novely, keď členské štáty EÚ sa obávajú o svoje peniaze po prijatí nižších trestov za korupciu po rušení špeciálnej prokuratúry, veľmi podobný názor budú mať pravdepodobne strategickí investori, ktorí chcú predsa podnikať v krajine, kde nie je korupcia, kde je predvídateľné podnikateľské prostredie. Keď sa toto schváli, úplne očakávam klesnutie ratingu práve aj u renomovaných agentúr práve vďaka tomuto zákonu. 	Ďakujem. (Potlesk.)
Blanár, Juraj, podpredseda NR SR (2022-12-06):
Teraz v rozprave by mal vystúpiť pán poslanec Ondrej Dostál, ktorý sa však nenachádza v rokovacej sále, preto stráca po prvýkrát poradie. Ďalším, ktorý vystúpi, je pán poslanec Marek Šefčík, po ňom sa pripraví pán poslanec Alojz Baránik. Nech sa páči, pán poslanec Šefčík.
P. Hrušovský, predseda NR SR: (2002-11-19):
(Prestávka.) (Po prestávke.)
Pellegrini, Peter, predseda NR SR (2015-11-13):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 126 poslancov, za hlasovalo 115, zdržalo sa 10 poslancov, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem rozpravu za skončenú. Pani spravodajkyňa.
Podmanický, Ján, poslanec NR SR (2014-11-27):
Ďakujem za slovo. Vážený pán podpredseda, vážený pán minister, vážené pani poslankyne, páni poslanci, dovoľte mi ako určenému spravodajcovi predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa Zákonník práce, tlač 1212. Národná rada uznesením č. 1367 z 15. októbra 2014 pridelila predmetný návrh zákona na prerokovanie týmto výborom: ústavnoprávnemu, výboru pre hospodárske záležitosti, výboru pre sociálne veci. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: ústavnoprávny výbor uznesením č. 518 z 18. novembra 2014, výbor pre hospodárske záležitosti uznesením č. 376 z 20. novembra 2014 a výbor pre sociálne veci uznesením č. 139 z 19. novembra 2014. Výbory, ktoré návrh zákona prerokovali, prijali 7 pozmeňujúcich a doplňujúcich návrhov, ktoré nájdete uvedené v časti IV tejto spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 7 v VI. časti tejto spoločnej správy spoločne so stanoviskom gestorského výboru schváliť. Gestorský výbor ma určil za spoločného spravodajcu výborov a poveril vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa príslušných ustanovení zákona o rokovacom poriadku. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením výboru pre sociálne veci č. 149 z 25. novembra 2014. Ďakujem, pán podpredseda, skončil som, prosím, otvorte rozpravu.
Hrnčiar, Andrej, podpredseda NR SR (2018-12-05):
Tri faktické poznámky. Nech sa páči, pán poslanec Martinák.
Pellegrini, Peter, predseda NR SR (2024-02-16):
Pán poslanec Ledecký.
V. Veteška, podpredseda NR SR: (2005-05-11):
Ako prvý vystúpi pán poslanec Fajnor. K. Fajnor, poslanec: Vážený pán predseda parlamentu, vážený pán predseda vlády, vážení členovia vlády, vážené kolegyne, kolegovia, ctení hostia, keď tento parlament rokoval o vyslovení súhlasu so Zmluvou o pristúpení k Európskej únii, poukázal som vo svojom vystúpení, že zjednocovanie štátov do celku by v žiadnom prípade nemalo viesť k ich oslabovaniu a už vôbec nie k zániku, ale naopak, k obsahovému obohateniu Európskej únie, ku vzniku nových možností, nového priestoru pre plnšiu sebarealizáciu všetkých členských štátov. Globálny kapitál, ktorého hlavným cieľom je zvyšovanie ziskov bez ohľadu na záujmy národov a životné prostredie, usiluje o oslabovanie a postupnú likvidáciu národnej a sociálnej solidarity. Pri všeobecnom kultúrnom úpadku hádže rukavicu všetkým ostatným duchovným, kultúrnym a národným tradíciám. (Ruch v sále.) Vážený pán predsedajúci, poprosím.
B. Bugár, podpredseda NR SR: (2006-02-02):
Poslanci písomne položili do včera do 12.00 hodiny otázky predsedovi vlády a členom vlády. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím teraz pána predsedu vlády Mikuláša Dzurindu, aby oznámil, kto z členov vlády bude odpovedať na otázky za neprítomných členov vlády. Nech sa páči.
Jurinová, Erika, podpredsedníčka NR SR (2013-06-04):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi.
Ľ. Vážny, poslanec: (2003-09-17):
Z. Martináková, podpredsedníčka NR SR: Prosím, hlasujeme o postúpení návrhu zákona do druhého čítania. (Hlasovanie.) Prítomných 125 poslancov, za návrh hlasovalo 97, proti 23, zdržalo sa 5 poslancov. Návrh zákona do druhého čítania sme schválili. Pokračujte.
Grendel, Gábor, podpredseda NR SR (2022-11-29):
Otváram všeobecnú rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Nikto. Vyhlasujem rozpravu za skončenú. Chce zaujať záverečné stanovisko pán navrhovateľ? Nie. Pán spravodajca takisto nie. Prerušujem rokovanie o tomto bode programu. Hlasovať budeme o 17. hodine. Pristúpime teraz k druhému čítaniu o návrhu na vyslovenie súhlasu Národnej rady Slovenskej republiky s Aktom Svetovej poštovej únie – 11. dodatkovým protokolom k Ústave Svetovej poštovej únie prijatým na 27. svetovom poštovom kongrese Svetovej poštovej únie. Návrh vlády je uverejnený ako tlač 1083. Návrh vlády odôvodní minister dopravy a výstavby Slovenskej republiky pán Andrej Doležal. Prosím ho, aby sa ujal slova. [Rokovanie o návrhu na vyslovenie súhlasu Národnej rady Slovenskej republiky s Aktom Svetovej poštovej únie – 11. dodatkovým protokolom k Ústave Svetovej poštovej únie prijatým na 27. svetovom poštovom kongrese Svetovej poštovej únie (Abidžan, 09. – 27. 08. 2021) , tlač 1083.]
Hrnčiar, Andrej, podpredseda NR SR (2017-04-07):
Pán poslanec Jarjabek.
P. Hrušovský, predseda NR SR: (2005-09-23):
(Hlasovanie.) 89 prítomných, 83 za návrh, 4 sa zdržali, 2 nehlasovali. Návrh sme schválili. Prosím teraz pozmeňujúce návrhy z rozpravy. L. Martinčeková, poslankyňa: Pán predsedajúci, dajte hlasovať o mojom pozmeňujúcom návrhu, kde ide o posunutie účinnosti zákona.
Hlina, Alojz, poslanec NR SR (2013-03-25):
Vážená pani predsedajúca, vážení kolegovia, dovoľte aj mne vystúpiť k tento veci. Moje vystúpenie rozdelím do dvoch častí. V prvej chcem povedať, že nezdieľam to nadšenie, ani sa nepripojím k ďakovným ódam na systém spolupráce, lebo systém spolupráce nefunguje. Pokiaľ má fungovať na takýchto veciach, tak by som to vôbec nestaval do popredia, že toto je ono. Nezdieľam, mám na to dokonca osobné dôvody. Nemám motorky rád, ale to, samozrejme, pri zákonodarnej iniciatíve nestačí. Mne sa zabil jeden z mojich najlepších, ak nie najlepší, kamarát na motorke, čiže ja som sa jediný na výbore zdržal a tak isto ani teraz tento zákona nepodporím. Tí, ktorí ho podporíte, si prípadne štatistiky pozrite o päť rokov, či sa niečo zmenilo alebo nezmenilo. Týmto by som uzavrel prvú časť môjho vystúpenia. A v rámci druhej časti môjho vystúpenia dovoľte, aby som uviedol nasledovné. Podľa § 2 rokovacieho poriadku Národná rada vykonáva pôsobnosť podľa ústavy, ústava hovorí, že občania sú chránení touto ústavou. Čiže v zmysle tohto mi dovoľte povedať nasledovné varovanie, opakujem, nasledovné varovanie: Nemám tie možnosti, ktorými disponuje predseda parlamentu Pavol Paška, že vystupuje v rámci, ako on hovorí, upútavok v masmédii, ja mám iba takéto možnosti, takže využívam možnosti, ktoré mám. Pán Paška vystúpil v reklame na TA3, to je jedna vec, ale chcem upozorniť na to, čo sa dialo po tom. Po jeho vystúpení nasledovala reklama na úžernícku firmu. Vážení, na úžernícku firmu. Chcem varovať občanov tejto krajiny, aby nepodľahli tejto reklame, aby nepodľahli tomuto hnusnému biznisu. (Prerušenie vystúpenia predsedajúcou.)
Figeľ, Ján, podpredseda NR SR (2014-05-16):
Ďakujem pekne. To bolo posledné vystúpenie na základe prihlášok. Nie je naňho reakcia, takže vyhlasujem rozpravu týmto za skončenú. Pán navrhovateľ, chcete sa vyjadriť? Nech sa páči pán minister.
P. Paška, predseda NR SR: (2007-10-17):
(Hlasovanie.) 129 prítomných, 16 za, 50 proti, 61 sa zdržalo, 2 nehlasovali. Konštatujem, že návrh pána poslanca Fronca sme neschválili.
P. Hrušovský, predseda NR SR: (2005-12-13):
(Hlasovanie.) 140 prítomných, 64 za, 31 proti, 40 sa zdržalo, 5 nehlasovalo. Neschválili sme návrh. Nech sa páči.
S. Janiš, poslanec: (2004-09-08):
Ako spravodajca konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku. Zo znenia návrhu je zrejmý účel navrhovanej úpravy. Návrh zákona obsahuje doložku o zlučiteľnosti s právom Európskych spoločenstiev a s právom Európskej únie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada uzniesla, že odporučí uvedený návrh zákona prerokovať v druhom čítaní, ďalej navrhujem, aby predmetný návrh prerokoval ústavnoprávny výbor, výbor pre financie, rozpočet a menu a výbor pre hospodárstvo, privatizáciu a podnikanie, tento výbor aj ako gestorský. Ďalej odporúčam, aby predmetný návrh zákona bol prerokovaný do 32 dní vo výboroch a do 34 dní v gestorskom výbore odo dňa jeho prerokovania v prvom čítaní. Ďakujem, pán podpredseda, otvorte rozpravu.
Hrnčiar, Andrej, podpredseda NR SR (2017-04-05):
Ďalším vystupujúcim v rozprave je pán poslanec Krajčí.
Somogyi, Szilárd, poslanec NR SR (2011-04-01):
Poprosil by som znovu nastaviť čas.
Blanár, Juraj, podpredseda NR SR (2021-10-06):
Pán poslanec Ondrej Ďurica.
Jurinová, Erika, podpredsedníčka NR SR (2014-10-16):
Doplňujúca otázka od pani poslankyne, nech sa páči.
Bláhová, Renáta, predsedníčka Úradu pre dohľad nad zdravotnou starostlivosťou (2022-11-30):
Ja som zástanca diskusie, veď o tom tá parlamentná pôda je... (Prerušenie vystúpenia predsedajúcim.)
Blanár, Juraj, podpredseda NR SR (2021-09-16):
Ďakujem. Teraz by som rád udelil slovo spravodajcovi za tento výbor, avšak musím konštatovať, že nie je k dispozícii. Mal by byť ním pán poslanec Krajčír. Preto prerušujem rokovanie na päť minút a poprosím kolegov, aby sa pokúsili pána spravodajcu zabezpečiť, pretože pokiaľ viem, tak v tomto prípade gestorský výbor nedal alternáciu pánovi poslancovi Vonsovi, ako to bolo v predchádzajúcich prípadoch. (Krátka prestávka.)
Matovič, Igor, poslanec NR SR (2013-05-28):
Pán poslanec Frešo, mňa len trochu mrzí, že Ľudová platforma išla touto cestou a v podstate sa oddelila možno od ostatnej časti opozície. A ak by ste pristúpili na návrh, ktorý sme predkladali opakovane, a vlastne stále k nemu ako vyzývam, aby celá opozícia urobila čisté, transparentné verejné výberové konanie na spoločného kandidáta, ktorého by sme ponúkli SMER-u, myslím si, že v tejto situácii by sme asi, pravdepodobne neboli, lebo by sa veľmi ťažko SMER-u odmietal takto čisto vybraný kandidát. Čo sa týka vašej požiadavky na verejnú voľbu, priznám sa, úplne nerozumiem tomu, lebo ste iba Ľudová platforma. Prezentujete pred kamerami svoju jednotu, že si navzájom dôverujete. A keď si navzájom dôverujete, naozaj ste jeden tím, tak musí vám byť jedno, či budete voliť vo verejnej alebo v tajnej voľbe, vždy presne plný počet vašich hlasov váš kandidát získa. Všetko ostatné, čo bude navyše, sú hlasy SMER-u. Takže úplne presne nerozumiem, či tým vlastne chcete naznačiť, že nie ste až tak jednotní. Ale chcel by som vás tak isto poprosiť z tohto miesta, ja som raz videl, som síce len kúsok z toho, ale boli ste v relácii s premiérom Ficom, a on vás tam verejne obvinil z toho, že ste sa poklonkovali a chodili za ním a vlastne poza chrbát ostatnej opozície ste vyjednávali podporu pre vašeho kandidáta. Ona to bola veľmi rýchla taká replika, vy ste sa bránili voči tomu, ale vzhľadom na to, že to bolo v televízii, možno za 5 sekúnd bolo potom, ja si myslím, že by to stálo zato, vystúpiť potom ešte v ústnej rozprave a očistiť sa takto verejne a povedať naozaj, ako to bolo. Lebo stále, priznám sa, je to na vás nalepené. Myslím si, že aj verejnosť to tak vníma, že ste sa chodili poza chrbát opozície poklonkovať premiérovi a poza chrbát opozície vyjednávať o podpore vášho kandidáta.
Vitteková, Anna, poslankyňa NR SR (2015-04-23):
O druhom pozmeňujúcom návrhu podanom pánom poslancom Jurzycom nemôžeme hlasovať, keďže sme schválili pozmeňujúci návrh mnou predložený. Týmto sme vlastne hlasovali o všetkých pozmeňujúcich návrhoch. Keďže návrh zákona prerokúvame v skrátenom legislatívnom konaní, sme v treťom čítaní, preto, pán predseda, otvorte rozpravu.
Grečková, Lea, poslankyňa NR SR (2015-11-12):
Ja som to tak povedala. Áno, áno.
Šeliga, Juraj, podpredseda NR SR (2020-05-20):
Ďakujem pekne. Pýtam sa, či chce k rozprave zavr..., pardon, či chce k rozprave zaujať stanovisko aj pán spravodajca. Nechce. Ďakujem. Takže, panie poslankyne, páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch a o podmienkach podnikania v cestovnom ruchu. Je to tlač č. 111. Teraz dávam slovo členovi výboru pre hospodárske záležitosti pánovi poslancovi Libovi, aby toto hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. , tlač 111.)
P. Hrušovský, predseda NR SR: (2003-02-26):
Teraz prosím pána predsedu výboru pre financie, rozpočet a menu, aby informoval Národnú radu o stanovisku výboru k prerokúvanej správe vlády.
Figeľ, Ján, podpredseda NR SR (2013-12-11):
Na vystúpenie pána poslanca Miškova sú dve faktické poznámky. Nech sa páči, Martin Chren.
M. Sabolová, poslankyňa: (2004-05-13):
Máme zrejme šťastie v hodine otázok, že odpovedáme krížne, raz minister Mikloš za vás a vy za pána ministra Mikloša. Dala som túto otázku z toho dôvodu, že sa zákon alebo zákon o cenách, alebo cenová kontrola v zmysle zákona nezmenila, čiže nevidím ani dôvod možno na to, že sme oslabili aj nejakú pozíciu na ministerstve financií, pretože pri tých zmenách sa potom vytratí aj istá metodika a isté usmernenie, ktoré by malo byť koncepčné pre všetky tri správy. Prečo sa pýtam na túto vec, je ale skôr – a to je aj v ďalšej otázke, na ktorú už nepríde rad – ide o to, že sa prestali vykonávať cenové kontroly vody, tepla, teplej úžitkovej vody a služieb spojených s nájomným, ktoré vykonávala doteraz Správa finančnej kontroly, pretože prešli kompetencie na Úrad pre reguláciu. Ale tento nevykonáva kontroly, pretože je trojročná lehota, kedy vlastne zo zákona môže kontrolovať až svoje ceny. Ak vlastne oslabíme túto pozíciu aj v rezorte, aj priamo na správach, sťažujú sa občania, že nemajú dosah na to, aby sa zamedzilo vlastne neprimeranému zisku pri týchto službách. Čiže, akým spôsobom chceme toto doriešiť, pretože je tu trojročné hluché obdobie a kontroly nie je možné vykonávať. A ešte možno jedna vec, čo sa týka práve týchto cenových kontrol v stavebných prácach. Je to zrejme legislatívny nedostatok, kde pri výkone cenovej kontroly v stavebných prácach nie je možné počas výstavby, pokiaľ prebehne kontrola a nie je ukončená stavba, aj keby už termínovo mala byť ukončená, sankcionovať za porušenie disciplíny pri čerpaní štátnych prostriedkov. Keďže nie je možná sankcia, ostáva to v tej polohe, že sa stavba opäť ďalej predražuje, štátne prostriedky sa odčerpávajú a je možné urobiť záverečný protokol len po ukončení stavby.
Bugár, Béla, podpredseda NR SR (2016-09-14):
Na vystúpenie pána poslanca s faktickou poznámkou pán poslanec Vašečka, končím možnosť sa prihlásiť. Nech sa páči, pán poslanec.
Danko, Andrej, predseda NR SR (2019-11-28):
Pán poslanec Baránik. Sú tri faktické. Pán poslanec Baránik prvý.
Pleštinská, Zita, poslankyňa NR SR (2020-05-14):
Vážený pán predsedajúci, vážené kolegyne, kolegovia, v rozprave vystúpili štyria poslanci. Pán predsedajúci dajte, prosím, hlasovať spoločne o bodoch 1 až 5 zo spoločnej správy s odporúčaním gestorského výboru schváliť.
Žiga, Peter, podpredseda NR SR (2024-01-10):
Pani poslankyňa Mesterová.
Novotný, Viliam, poslanec NR SR (2015-06-24):
Ďakujem pekne. Ja sa chcem pánovi poslancovi Šebejovi naozaj len poďakovať za toto vystúpenie. A myslím si, že v časti, keď hovoril o utečencoch, o tom, aké skupiny utečencov máme a aká je situácia na Blízkom východe, či už povedzme v Eritrei, ktorú veľmi farbisto popísal, myslím, že otvoril priestor na to, aby sme sa mnohí mohli zamyslieť nad tým, ktorí máme vôbec ambíciu sa zamyslieť, prečo takáto diskusia a takéto informácie do slovenskej verejnosti neprechádzali pred mesiacom. To, že bolo málo informácií a že široká verejnosť má málo informácií napr. o tých kvótach, o ktorých sa tu toľko rozpráva. To, že tu môžu extrémisti a neofašisti vykresľovať nejaký obraz teroristov číhajúcich na našich hraniciach miesto toho, aby hovorili o tom, že na Slovensku aj v rámci tých kvót, mali ak prísť, tak utečenci zo Sýrie, prípadne kresťanské rodiny z Eritrey, čo dáva celý pohľad na problematiku do trošku iného svetla. Ale nejdem už ďalej pokračovať v tejto faktickej poznámke, lebo aj tak by som to nedokázal tak detailne rozanalyzovať, ako to urobil pán poslanec Šebej. Ja mu chcem veľmi pekne poďakovať za toto vystúpenie a verím, že práve takéto hodnotenie situácie a takáto analýza toho, čomu čelí v súčasnosti Európa a čomu ešte bude čeliť Európa v najbližších desaťročiach, lebo buďme úprimní, či budú kvóty, či nebudú kvóty, či dnes niečo odhlasuje Národná rada Slovenskej republiky alebo nie, vojnoví utečenci budú a ekonomickí imigranti budú a teroristi, ktorí budú bojovať svoj džihád, budú takisto. A Európa potrebuje jasnú stratégiu. Ale ja len verím, že práve takéto kvalitné vystúpenia budú dostávať priestor aj v médiách. Ďakujem pekne.
Glváč, Martin, podpredseda NR SR (2018-05-28):
Ďakujem. S faktickými poznámkami štyria poslanci. Končím možnosť prihlásiť sa. Pán poslanec Mazurek, nech sa páči.
Ďuriš Nicholsonová, Lucia, podpredsedníčka NR SR (2018-10-19):
Jedna faktická poznámka na vaše vystúpenie. Pán poslanec Kotleba, nech sa páči.
Blaha, Ľuboš, podpredseda NR SR (2024-01-12):
Pán poslanec, prosím, reagujte k téme, ďakujem pekne za túto pripomienku, ale naozaj musíte reagovať k téme a témou nie je vedenie schôdze, ďakujem pekne.